טרה ליפינסקי

טרה "כריסטן" ליפינסקי (באנגלית: Tara Kristen Lipinski; נולדה ב-10 ביוני 1982) היא מחליקה אמנותית על הקרח אמריקאית בעבר. אלופה אולימפית (נאגנו 1998) ואלופת עולם (לוזאן 1997) בהחלקה על הקרח ליחידות. היא האדם הצעיר ביותר שזכה במדליית זהב בתחרות אישית במשחקי החורף האולימפיים (15 שנים 8 חודשים ו-10 ימים) ובמדליית זהב באליפות עולם בהחלקה על הקרח (14 שנים, 9 חודשים ו-10 ימים).

== ביוגרפיה ==
ליפינסקי נולדה בפילדלפיה, פנסילבניה בתם של פטרישיה ברוזיניאק, מזכירה וג'ק ריצ'רד ליפינסקי, עורך דין. היא גדלה בסוול, ניו ג'רזי עד שנת 1991. היא החלה להחליק על גלגיליות מגיל 3 ומגיל 6 התאמנה בהחלקה על הקרח. בתחרות אזורית, הראשונה שלה, בשנת 1990 היא סיימה במקום שני. בשנת 1991 משפחתה עברה בעקבות האב לסוגר לנד, טקסס שם לא היו תנאים להחלקה. בשנת 1993 היא עברה עם אמה לדטרויט, מישיגן והתאמנה בהדרכתו של ריצ'רד קלהאן.

באליפות ארצות הברית בהחלקה על הקרח שנערכה בסן חוזה קליפורניה בינואר 1996 זכתה ליפינסקי במדליית ארד. חודשיים לאחר מכן, באליפות העולם בהחלקה על הקרח שנערכה באדמונטון קנדה במרץ אותה שנה היא סיימה במקום 15. היא הופיעה בתרגיל הקצר, לצלילי "On the Town", ובתרגיל החופשי, לצלילי "Speed" ו-"The Prince of Tides".

===אלופת ארצות הברית ואלופת עולם===
באליפות ארצות הברית בהחלקה על הקרח שנערכה בנשוויל טנסי בפברואר 1997 זכתה ליפינסקי במדליית זהב כשהייתה בת 13 שנים ו-7 חודשים. חודש לאחר מכן, באליפות העולם בהחלקה על הקרח שנערכה בלוזאן שווייץ בשנת 1997 היא זכתה במדליית זהב לפני בת ארצה מישל קוואן וונסה גוסמרולי מצרפת. היא הופיעה בתרגיל הקצר, לצלילי "Little Women", ובתרגיל החופשי, לצלילי "Much Ado About Nothing" ו-"Sense and Sensibility" ובכך הייתה לאדם הצעיר ביותר שזכה במדליית זהב באליפות העולם בהחלקה על הקרח בהיותה בת 14 שנים, 9 חודשים ו-10 ימים.

===אלופה אולימפית===
באליפות ארצות הברית בהחלקה על הקרח שנערכה בפילדלפיה פנסילבניה בינואר 1998 זכתה ליפינסקי במדליית כסף. חודשיים לאחר מכן, באולימפיאדת נאגנו (1998) היא זכתה במדליית זהב בהחלקה אמנותית לפני מישל קוואן וצ'ן לו מסין. לאחר התרגיל הקצר, לצלילי "Anastasia", היא דורגה שנייה ולאחר התרגיל החופשי האחרון, לצלילי "The Rainbow" היא דורגה ראשונה. 6 שופטים מ-9 דרגו אותה ראשונה לפני קוואן ובכך הייתה לאדם הצעיר ביותר שזכה במדליית זהב בתחרות אישית במשחי החורף האולימפיים בהיותה בת 15 וחצי.

{| class="wikitable"
|-
! אירוע
! 1993–1994
! 1994–1995
! 1995–1996
! 1996–1997
! 1997–1998
|-
| משחקי החורף האולימפיים || || || || || align="center" bgcolor="gold" | מקום 1
|-
| אליפות העולם || || || align="center" | מקום 15 || align="center" bgcolor="gold" | מקום 1 ||
|-
| אליפות העולם לנוער || || align="center" | מקום 4 || align="center" | מקום 5 || ||
|-
| אליפות ארצות הברית || | || | || align="center" bgcolor="cc9966" | מקום 3 || align="center" bgcolor="gold" | מקום 1 || align="center" bgcolor="silver" | מקום 2
|-
| גמר הגראנד פרי || || || || align="center" bgcolor="gold" | מקום 1 || align="center" bgcolor="gold" | מקום 1
|-
| סקייט אמריקה || || || || || align="center" bgcolor="silver" | מקום 2
|-
|סקייט קנדה הבינלאומי || || || || align="center" bgcolor="silver" | מקום 2 ||
|}

==קישורים חיצוניים==

* 

* 

קטגוריה:אלופות עולם בהחלקה אמנותית
קטגוריה:מחליקים אמנותיים על קרח באולימפיאדת נאגנו (1998)
קטגוריה:אלופות אולימפיות אמריקאיות: החלקה אמנותית
קטגוריה:זוכי פרס בחירת הנוער
קטגוריה:אמריקאיות שנולדו ב-1982
קטגוריה:אמריקאים שנולדו ב-1982